Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 7. melléklet a 118/2011. (VII. 11.) Korm. rendelethez
Paragraph Index: 1405

c) a külsõ veszély jellege szerinti differenciálás, amely során – a nukleáris létesítmény konstrukciós kialakításának, tervének összefüggésében – a veszély olyan jellegzetességeit is meg kell vizsgálni, hogy az adott hatásra a nukleáris létesítmény nukleáris biztonság szempontjából fontos rendszereinek, rendszerelemeinek azonnali tönkremenetele bekövetkezik-e, vagy a funkcióvesztés mértéke folyamatosan követi-e a hatás mértékének növekedését. 7.5. AZ ATOMERÕMÛ TELEPHELYÉNEK VIZSGÁLATA ÉS ÉRTÉKELÉSE 7.5.1.0100. Az atomerõmûvekre a 7.3. pont követelményeit teljes egészében alkalmazni kell. 7.5.2. Földrengések és felszínre kifutó elvetõdések 7.5.2.0100. A telephely környezetének mikroszeizmikus monitorozását a telephely-értékelés elõtt legalább három évig kell végezni az adatok reprezentativitásának érdekében, és az atomerõmû teljes üzemideje alatt folytatni kell. 7.5.2.0200. A biztonsági földrengés jellemzõit – Magyarország geológiai, tektonikai és szeizmológia sajátosságaira tekintettel – a szaktudomány által elfogadott valószínûségi módszerrel kell meghatározni. 7.5.2.0300. A földrengésveszély és a felszínre kifutó elvetõdések elemzéséhez szükséges geológiai, geofizikai és szeizmológiai vizsgálatok részletezettségét a fokozatosság elve alapján kell meghatározni:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes